капацитет да бъдат пренасочени към Съюза, ако се допусне срокът на действие на мерките да изтече.
 (56)
 Като се имат предвид миналите и настоящите дъмпингови практики на китайските производители износители, както е обяснено в съображение 50 по-горе, и фактът, че ПТ от Китай са предмет на антидъмпингови мерки, когато се внасят на пазара на САЩ, се счита, че пазарът на Съюза ще остане привлекателен за китайските производители износители.
 3.4. Заключение относно вероятността от продължаване на дъмпинга
 (57)
 При разследването се установи, че през разследвания период в рамките на преразглеждането вносът от Китай на пазара на Съюза е продължил да се осъществява на цени, които са били в значителна степен дъмпингови. С оглед на значителния свободен капацитет в Китай (почти три пъти потреблението на Съюза), политиката по отношение на износа към пазара на САЩ и привлекателността на пазара на Съюза, Комисията стигна до заключението, че има вероятност от продължаване на дъмпинга, ако мерките бъдат премахнати.
 4. ВЕРОЯТНОСТ ОТ ПОВТОРНО ВЪЗНИКВАНЕ НА ВРЕДАТА
 4.1. Определение за промишленост на Съюза и производство на Съюза
 (58)
 Промишлеността на Съюза не е претърпяла значими структурни промени в сравнение с разследвания период от последното преразглеждане с оглед на изтичане на срока на действие на мерките, посочено в съображение 1 по-горе. През РПП сходният продукт е бил произвеждан от 22 известни производители в Съюза. Те представляват „промишлеността на Съюза“ по смисъла на член 4, параграф 1 от основния регламент.
 (59)
 Общото производство на Съюза през РПП бе определено като възлизащо на 48 868 тона. Комисията определи тази стойност въз основа на предоставените от заявителя данни, които бяха сверени с проверените данни за включените в извадката дружества.
 (60)
 Както е посочено в съображение 11, в окончателната извадка са включени трима производители/групи от производители от Съюза. Включените в извадката дружества/групи от дружества представляват 57 % от производството на Съюза и 58 % от продажбите на Съюза (вж. съображение 13 по-горе), така че извадката беше сметната за представителна за промишлеността на Съюза.
 4.2. Потребление на Съюза
 (61)
 Комисията установи потреблението на Съюза, като взе предвид: i) обема на продажбите на промишлеността на Съюза на пазара на Съюза въз основа на данните, предоставени от заявителя; и ii) вноса от трети държави въз основа на данните от Евростат. Както е обяснено в съображение 31, данните от китайската база със статистически данни относно износа бяха счетени за ненадеждни и поради това не бяха използвани за установяване на обемите на износа от Китай.
 (62)
 Потреблението в Съюза се е променяло, както следва:
 Таблица 1
 Потребление на Съюза (в тонове)
 2011 г.
 2012 г.
 2013 г.
 РПП
 Общо потребление на Съюза
 57 897
 59 916
 60 503
 58 113
 Индекс
 100
 103
 104
 100
 Източник: данни, предоставени от заявителя, и Евростат.
 (63)
 През 2012 г. и 2013 г. потреблението леко се е увеличило съответно с 3 % и с 4 % в сравнение с равнището от 2011 г., като е достигнало 59 916 тона през 2012 г. и 60 503 тона през 2013 г. През РПП то е намаляло до равнище, което е малко по-голямо